Document ID: 31993R3026

ΚΑΝΟΝΙΣΜΟΣ (ΕΟΚ) αριθ. 3026/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για την τροποποίηση του κανονισμού (ΕΟΚ) αριθ. 1442/93 περί λεπτομερών κανόνων εφαρμογής του καθεστώτος εισαγωγής μπανανών στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 για την κοινή οργάνωση της αγοράς στον τομέα της μπανάνας (1), και ιδίως το άρθρο 20,
Εκτιμώντας:
ότι ο κανονισμός (ΕΟΚ) αριθ. 1442/93 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 2009/93 της Επιτροπής (3), έχει καθορίσει τους λεπτομερείς κανόνες εφαρμογής του καθεστώτος εισαγωγής μπανανών στην Κοινότητα-
ότι, για την κατανομή των οριστικών ποσοτήτων που θα χορηγηθούν στους επιχειρηματίες των κατηγοριών Α και Β, για τη χρησιμοποίηση της δασμολογικής ποσόστωσης κατά τη διάρκεια του δεύτερου εξαμήνου 1993, με βάση τα στοιχεία αναφοράς που αφορούν τα έτη 1989-1991, χρειάστηκαν συμπληρωματικές προθεσμίες για να είναι δυνατή μία σε βάθος εξέταση των στοιχείων των κρατών μελών σε συνεργασία με τις υπηρεσίες της Επιτροπής για την ορθή εφαρμογή της νομοθεσίας- ότι, από την πρώτη εξέταση των στοιχείων αναφοράς για τα έτη 1990-1992 διαφαίνονται παρόμοιες δυσκολίες για τον καθορισμό των ποσοτήτων που θα χορηγηθούν στους επιχειρηματίες για το 1994- ότι πρέπει, συνεπώς, να αντικατασταθεί η ημερομηνία της 1ης Νοεμβρίου 1993, που προβλέπεται στο άρθρο 6 του κανονισμού (ΕΟΚ) αριθ. 1442/93 για την ανακοίνωση των ποσοτήτων που θα χορηγηθούν, για το 1994, στους επιχειρηματίες των κατηγοριών Α και Β, με εκείνη της 22ας Νοεμβρίου 1993-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης για τις Μπανάνες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 6 δεύτερο εδάφιο του κανονισμού (ΕΟΚ) αριθ. 1442/93, η ημερομηνία "την 1η Νοεμβρίου 1993" αντικαθίσταται από την ημερομηνία "στις 22 Νοεμβρίου 1993".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Οκτωβρίου 1993.

Labels: 3
17